**AIESOPIMUS**

# Osapuolet

**Suomen Pakkaustuottajat Oy** (jäljempänä “**SPT**”)

Y-tunnus: 3230700-7
c/o Elintarviketeollisuusliitto ry
Pasilankatu 2
00240 Helsinki

[**TUOTTAJA**] (jäljempänä “**Tuottaja**”)

Y-tunnus [Y-TUNNUS]
[OSOITE]

Yhteyshenkilö: [YHTEYSHENKILÖ]
Sähköposti: [SÄHKÖPOSTI]

# Aiesopimuksen taRKOITUS

SPT on perustettu toimimaan pakkausalan tuottajayhteisönä. SPT:n varsinainen toiminta tuottajayhteisönä alkaa, kun nykyisten pakkausalan tuottajayhteisöjen Suomen Kuitukierrätys Oy:n (”SUK”), Mepak-Kierrätys Oy:n (”Mepak”), Suomen Keräyslasiyhdistys ry:n (”SKY”) ja Puupakkausten Kierrätys PPK Oy:n (”PPK”) toiminnot yhdistetään SPT:hen.

Tuottaja on pakkausten tuottaja. Tällä aiesopimuksella Tuottaja ilmaisee tavoitteensa tehdä SPT:n kanssa tuottajasopimus, jolla Tuottajan tuottajavastuu siirretään SPT:lle. Tuottajasopimuksessa Tuottaja siirtäisi tuottajavastuunsa SPT:lle koskien kaikkia pakkausmateriaaleja, joita Tuottaja tuottaa Suomen markkinoille. Tämä aiesopimus tehdään SPT:n tulevan toiminnan suunnittelemisen ja tulevien volyymien ennakoimisen helpottamiseksi.

# TIEDOTTAMINEN

Tämän aiesopimuksen allekirjoittamisen jälkeen SPT on halutessaan oikeutettu tiedottamisessaan mainitsemaan Tuottajan aikovan liittyä SPT:n tuottajavastuujärjestelmään.

# SUUNNITELTU AIKATAULU

Sulautumissuunnitelmat, joilla SUK, Mepak ja PPK sulautuvat SPT:hen ovat vireillä kaupparekisterissä. Sulautumisten täytäntöönpanon tavoiteaikataulu on 30.9.2022. Osapuolten tavoitteena on, että Tuottaja tekee tuottajasopimuksen SPT:n kanssa viimeistään välittömästi sen jälkeen, kun yllä mainitut sulautumiset on pantu täytäntöön.

# Ei sitovia velvoitteita

Tämä aiesopimus ei ole laillisesti sitova sopimus Osapuolten välillä. Tuottaja siirtää tuottajavastuunsa SPT:lle vasta allekirjoitettuaan erillisen sitovan tuottajasopimuksen SPT:n kanssa.

Edellä sanotusta huolimatta tiedottamista koskeva ehto 3, tämä ehto 5 ei sitovista velvoitteista sekä sovellettavaa lakia ja erimielisyyksien ratkaisemista koskeva ehto 6 ovat Osapuolia sitovia.

# Sovellettava laki JA Erimielisyyksien ratkaisu

Tähän aiesopimukseen sovelletaan Suomen lakia.

Tästä aiesopimuksesta aiheutuvat riidat ratkaistaan lopullisesti välimiesmenettelyssä Keskuskauppakamarin välityslauta­kunnan sääntöjen mukaisesti. Välimiehiä on yksi (1). Välimies­menettelyn paikkana on Helsinki ja kielenä suomi.

Helsinki \_\_\_ kesäkuuta 2022

SUOMEN PAKKAUSTUOTTAJAT OY

\_\_\_\_\_\_\_\_\_\_\_\_\_\_\_\_\_\_

[TUOTTAJA]

\_\_\_\_\_\_\_\_\_\_\_\_\_\_\_\_\_\_
[nimenselvennys]